《度三华飞仙桥因忆往年同游者》
元代·刘崧

步转危桥入紫烟，曾登绝顶望飞仙。五人同赏今谁在，试数重来十五年。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。